title: أتاي (مشروب)
text: أتاي تّدكر أول مرة ف تّاريخ ف وتيقة شينوية كاترجع ل لقرن 3 ميلادي، ف نص ديال طّبيب شّينوي هوا توو، ؤ ولات عندو شعبية بزاف ف لفترة ديال سلالة تانڭ لي حكمات مابين لقرن 7 ؤ لقرن 10. موراها نتاشر ف شرق أسيا، ؤ من بعد جابوه لبرطقيزيين معاهوم ل ؤروپا ف لقرن 16. ف لقرن 17، شريب أتاي دخل ل تّقافة لبريطانية، ؤ لبريطانيين زرعو لعشبة ديالو بزاف ف لهند، ؤ بداو كيصدّروه ل لعالم كامل. أتاي دخل ل لمغريب ؤ شمال إفريقيا ف لقرن 18.